KUUENDA KOOSSEISU

OTSUS

Haapsalu,								31. mai 2013 nr 215

Üldplaneeringut muutva detailplaneeringu 
algatamine (Kastani tn 28, 30, 36 kruntide 
vaheline ala, Haapsalu)

Detailplaneeringu algatamise ettepaneku teeb Haapsalu Linnavalitsus. Planeeringu eesmärk on planeerida Kastani tn olemasoleva korterelamute piirkonda täiendav parkimisala jätkuvalt reformimata riigimaale.
Tulenevalt PlanS § 9 lg 12 korraldatakse detailplaneeringu koostamisel keskkonnamõju strateegilist hindamist, kui see on nõutud keskkonnamõju hindamise ja keskkonnajuhtimissüsteemi seaduse § 33 lg 1 punktis 3 sätestatud juhtudel. Käesoleva detailplaneeringu algatamisega ei kavandata tegevust, mis oleks olulise keskkonnamõjuga KeHJS § 33 lg 1 p 3 mõistes ning, mis kohustab koostama keskkonnamõju strateegilist hindamist. Samuti ei sisalda detailplaneeringus planeeritav tegevus KeHJS § 6 lg 2 toodud tegevusvaldkondi, mille puhul tuleb kaaluda keskkonnamõju strateegilise hindamise vajadust. 
Planeeringuga muudetakse kehtivat üldplaneeringut, nii et spordi- ja puhkerajatiste sihtotstarbega maa-ala kavandatakse kvartalisiseseks parkimisalaks. Planeeringuga ei muudeta üldplaneeringu põhilahendust. Muudatus planeeritakse avalikes huvides, olemasoleva elamuala paremaks teenindamiseks, liiklus- ja parkimiskorralduse parandamiseks. Elamuala lähiümbruses asuvad linna haljasalademaad, sealhulgas üldplaneeringus ette nähtud puhke- ja spordirajatiste maa.

Juhindudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 10 lg 1 ja 4, Haapsalu Linnavolikogu 26.11.2004 määruse nr 47 „Haapsalu linna ehitusmäärus“ § 5 lg 5 p 4 ning haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev „Kastani tn 28, 30, 36 kruntide vahelise ala detailplaneering Haapsalus“ vastavalt lähteülesandele (lisatud).

2.	Mitte algatada Kastani tn 28, 30, 36 kruntide vahelise ala detailplaneeringule keskkonnamõju strateegilist hindamist.

3.	Planeeringu koostamise korraldajaks määrata Haapsalu Linnavalitsuse ehitus- ja planeerimisosakond.

4.	Haapsalu Linnavalitsusel saata otsuse koopia punktis 1 nimetatud detailplaneeringu algatamise kohta Lääne maavanemale kahe nädala jooksul algatamise otsuse vastuvõtmise päevast arvates.

5.	Otsus jõustub avalikustamisega.

Jaanus Karilaid
Volikogu esimees

Lisa
Haapsalu Linnavolikogu
31.05.2013 otsusele nr 215

Kastani tn 28, 30, 36 kruntide vahelise ala detailplaneeringu
LÄHTEÜLESANNE

1. Planeeringu eesmärk
Detailplaneeringu eesmärgiks on planeerida olemasoleva korterelamu piirkonda täiendav parkimisala. Planeeringuga määratakse parkimiseks kavandatud liiklusmaakrundi piirid, parkimis- ja liikluskorraldus, haljastuse põhimõtted. Määratakse krunt olemasolevale alajaamale.
Liiklusmaaks planeeritav ala on kehtivas üldplaneeringus spordi- ja puhkerajatistemaa.
Planeeringuga tehakse ettepanek muuta kehtivat üldplaneeringut.

2. Andmed planeeritava maa-ala kohta
Planeeritava ala, pindalaga ca 3400 m2.

Planeeritava ala andmed:
1)	Reformimata riigi maa – u 2150m2, millel asub OÜ Imatra Elektrile vallasvarana kuuluv Mikro alajaam (hoone + seadmed)
2)	Osaliselt Kastani tänav (katastritunnus 18301:015:0051, sihtotstarve 100% transpordimaa) – u 1250m2

3. Varem koostatud planeeringud
3.1 Haapsalu linna üldplaneering (kehtestatud 24.11.2006 Haapsalu Linnavolikogu otsusega nr 84);
3.2 Kastani poolelioleva elamukvartali detailplaneering (kehtestatud Haapsalu Linnavolikogu 22.09.2000 otsusega nr 59).

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500. Alusplaan kooskõlastada enne planeeringu koostamise alustamist linnageodeediga.

4.2 Planeeringuga esitada:
Olemasoleva olukorra iseloomustus. Planeeringulahenduse põhjendus.
Esitada kruntimine ja planeeritud kruntide ehitusõigus:
- planeeritud kruntide piirid;
- planeeritava maa-ala võimalikud kasutamise sihtotstarbed: parklakrunt - transpordimaa; olemasoleva alajaama krunt – tehnorajatistemaa.
- hoonete lubatud suurim arv krundil:
1) planeeritud parkla krundile hooneid ei kavandata;
2) alajaama krundil – olemasolev alajaam.
4.2.1.	Haljastuse ja heakorra põhimõtted:
- planeeritava ala pinnakatted (sõidu-, kõnniteed, parkimisala, parkla äärsete alade katted nt munakivi kõrgendid vms);
- vertikaalplaneerimise põhimõtted: anda maapinna kõrguse muutmine, kruntide planeeritud kõrgused, sajuvete ärajuhtimine);
- haljastuse põhimõtted (muru).
4.2.2.	Liiklus- ja parkimiskorraldus:
- planeerida parkimislahendus parklas;
- planeerida parkla sisse- ja väljasõidud.
4.2.3.	Tehnovõrkude ja –rajatiste asukohad:
anda koostöös võrguettevõtetega lähtudes kavandatavast arvutuslikust tarbimisvõimsusest (sajuvete ära juhtimine, vajadusel õlipüüdur, parkla välisvalgustus).
4.2.4.	Keskkonnatingimused planeeringuga kavandatu elluviimiseks:
- näha ette prügikastid;
- lume paigaldamise võimalused.
4.2.5.	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h trasside servituudid.
4.2.6.	Kuritegevuse riske vähendavad nõuded ja tingimused: lahendada vastavalt EV 809-1:2002.

4.3. Kui koostatav detailplaneering ei vasta käesolevas lähteülesandes esitatud tingimustele ulatuses, mis ei muuda lähteülesandes sisalduvaid üldisi seisukohti ning linnavalitsus ja linnavolikogu juhtivkomisjon on muudatustega nõustunud, ei kuulu lähteülesanne muutmisele.

5. Detailplaneeringu koosseis
5.1 Situatsiooniskeem.
5.2 Tugiplaan M 1:500.
5.3 Detailplaneeringu põhijoonis koos tehnovõrkudega M 1:500.
5.5 Detailplaneeringu lahenduse illustratsioon.
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad (sh Maa-amet) ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
7.1 Detailplaneeringu lähteseisukohti ja eskiislahendust tutvustava avaliku arutelu korraldamine on vajalik.
7.2 Detailplaneeringu projekt (paberkandjal ja pdf ning dwg või dgn failina) esitatakse ehitus- ja planeerimisosakonnale läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
- Maa-amet;
- Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja);
-  OÜ Imatra Elekter;
- Lääne maavanema poolt määratud täiendavad kooskõlastused juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused, on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, pdf ja dwg või dgn failina;
-	1 detailplaneeringu põhijoonis.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

SELETUSKIRI
Eelnõule „Üldplaneeringut muutva detailplaneeringu algatamine (Kastani tn 28, 30, 36 kruntide vaheline ala, Haapsalu)“

Aastatega on kasvanud 80-ndatel planeeritud ja 90-ndatel kasutusele võetud kortermajade ümbruses parkimisvajadus. Täna arvestame linnas vähemalt ühe auto koha korteri kohta.
Kastani tn 32 ja 30 elanikud pöördusid linnavalitsuse poole, et leida maa-ala uute parkimiskohtade rajamiseks.

Kastani tn 28 ja 36 määrati krundi piirid 2000. a kehtestatud „Kastani poolelioleva elamukvartali detailplaneeringuga. 2007. a kasutusloa saanud korterelamutel on rajatud vajalik parkimisala omal krundil.
Kastani tn 30, 32, 34 kortermajadel ei ole võimalik oma krundile parklaid rajada.
Kaalunud elamute ümbruses olevaid võimalusi, teeb linn ettepaneku kavandada elamualale uus parkimisala elamutega külgnevale õuealale, reformimata riigi maale, mis taotletaks linna omandisse. Parkla saab ühendada elamute vahelise sisetänavate võrguga.

Planeeringuga ei muudeta üldplaneeringu põhilahendust, vaid kavandatakse olemasoleva elamuala liiklus- ja parkimisolukorra parandamist. Algatatava planeeringuga tehakse ettepanek muuta kehtivat linna üldplaneeringut, nii et puhke- ja spordirajatiste maa kavandatakse transpordimaaks.

Antud asukohas külgneb elamupiirkond nii põhjast kui idast haljasalademaaga, millest Kastani tänavaäärsele parkmetsa-alale on üldplaneeringus ette nähtud ka puhke- ja spordirajatiste maa otstarve.

Kui linn võtab plaani Kastani piirkonda rajada täiendavaid puhke- ja spordirajatisi, siis ei rajata neid mitte olemasolevate korterelamute vahele, vaid suuremale avalikkusele suunatult elamutest veidi kaugemale.

Linnavalitsus teeb ettepaneku eelnõu otsusena vastu võtta.

Peeter Vikman,
Aselinnapea
20.05.2013